Ons Raaiselpad met Alzheimer se siekte - The Post
by Johan Rabie Murray 6th Nov 2019 31st Oct 2019 081
Van waar ek gesit het toe Elise Nel haar persoonlike reis met Die Grootbrak Leesgroep deel, was dit duidelik hoe diep geraak mense is deur wat sy deel: jare van intieme, sorgsame versorging van 'n eens begaafde man. Ernstig die uitdrukkings op die gesigte; elkeen besig met introspeksie. Wie weet wat hou die lewe ook vir ons nog in?
Elise het haar ervaring rustig, met beheerste gevoel, gedeel — van die dag dat haar man haar in 'n oomblik van helderheid gevra het om tot die einde met hom te bly. Dit het sy jare lank met toewyding en liefde gedoen. En met vraetyd vir baie van ons bevrydend verseker het, dit is net vir 'n paar mense beskore om dit vir hul geliefdes te kan doen. Verreweg die meeste van ons, sal bystand moet aanvaar.
Elise se aanbieding was 'n heldere uiteensetting met sprekende voorbeelde wat 'n saamstap met 'n geliefde met Alzheimer se siekte behels.
'n Besondere ryk uitdaging die oggend aan ons, die aanwesiges, in die kleurvolle ruimte van Art@39Long, omgewe van 'n groot verskeidenheid kunswerke, was om ons te probeer indink wat die ervaring behels wanneer jy agterkom jy is besig om jou gedagtes, herinneringe en identiteit te verloor.